ເຈົ້າຂອງສາງ ທີ່ພົວພັນ ກັບເຫດລະເບີດ ຢູ່ຈີນ ໄດ້ຮັບ ໃບອະນຸຍາດ ຍ້ອນຄວາມສຳພັນ
ພວກເຈົ້າ​ຂອງສາງ​ ທີ່ມີເສັ້ນສາຍໃຫຍ່ ໃຊ້ຄວາມສຳພັນ ກັບ​ບັນດາ​ເຈົ້າ​ໜ້າ​ທີ່ ​ເພື່ອ​ໃຫ້ໄດ້ຮັບ ໃນອັນທີ່ປາກົດວ່າ ເປັນ​ໃບ​ອະນຸຍາດ ດ້ານຄວາມປອດ​​ໄພປອມ .
ບັນດາເຈົ້າຂອງສາງທີ່ມີເສັ້ນສາຍໃຫຍ່ທີ່ເກີດເຫດລະເບີດໃນ ເມືອງທ່າ Tianjin ທາງພາກຕາເວັນອອກສຽງເໜືອຂອງຈີນ ໃນອາທິດແລ້ວນີ້ ໄດ້ໃຊ້ຄວາມສຳພັນ ກັບບັນດາເຈົ້າໜ້າທີ່ ຂອງພວກເຂົາເຈົ້າ ເພື່ອໃຫ້ໃນອັນທີ່ປາກົດວ່າເປັນໃບອະນຸ ຍາດດ້ານຄວາມປອດໄພປອມ ອ້າງອີງຕາມລາຍງານຂອງ ສື່ມວນຊົນລັດ ການກ່າວຫາກ່ຽວກັບສໍ້ລາດບັງຫລວງ ທີ່ໄດ້ປາກົດໂຕຂື້ນ ມາໃນວັນພຸດມື້ນີ້ ມີ ທ່າທາງວ່າ ອາດຈະກໍ່ໃຫ້ເກີດຄວາມ ໂກດແຄ້ນຕື່ມອີກ ກ່ຽວກັບເຫດລະເບີດ ທີ່ໄດ້ເຮັດໃຫ້ 114 ຄົນເສຍຊີວິດ ແລະໄດ້ຮັບບາດເຈັບອີກຫລາຍຮ້ອຍຄົນ ອະດີດຫົວໜ້າບໍລິຫານບໍລິສັດ Sinochem ທ່ານ Yu Xuewei ແລະ Dong Shexuan ລູກຊາຍມື້ລາງຫົວໜ້າຕຳຫລວດ ແມ່ນຮຸ້ນສ່ວນທີ່ໃຫຍ່ທີ່ສຸດຂອງບໍ ລິລັດ Ruihai International Logistics ທີ່ເປັນເຈົ້າຂອງສາງມ້ຽນເຄື່ອງ ທີ່ເມືອງ Tianjin ບ່ອນທີ່ໄດ້ ເກີດເຫດລະເບີດນັ້ນ ໃນການໃຫ້ສຳພາດກັບເຈົ້າໜ້າທີ່ ຂອງອົງການຂ່າວຊິນຫົວ ທ່ານ Dong ແລະ ທ່ານ Yu ໄດ້ຮັບສາລະພາບວ່າ ໄດ້ໃຊ້ຄວາມສຳພັນ ຫລື guansi ຂອງເຂົາເຈົ້າ ກັບບັນດາເຈົ້າໜ້າ ທີ່ທ້ອງຖິ່ນ ເພື່ອໃຫ້ໄດ້ຮັບ ໃບອະນຸຍາດ “ຄວາມປອດໄພຕ່າງໆດ້ານໄຟໃໝ້ ດິນ ສິ່ງແວດ ລ້ອມ ແລະໃບອະນຸຍາດດ້ານຄວາມປອດໄພ ” ທ່ານ Dong ກ່າວວ່າ “ຄວາມສຳພັນຂອງຂ້າພະເຈົ້າ ແມ່ນກັບຕຳຫລວດແລະ ປ້ອງກັນ ໄຟໄໝ້ ເວລາໃດພວກເຮົາຕ້ອງການໆກວດສອບດ້ານປ້ອງກັນໄຟໄໝ້ ຂ້າພະເຈົ້າ ໄດ້ ໄປພົບບັນດາເຈົ້າໜ້າທີ່ ຢູ່ໜ່ວຍດັບເພີງ ເມືອງທ່າ Tianjin ຂ້າພະເຈົ້າ ໄດ້ເອົາເອກ ກະສານໃຫ້ເຂົາເຈົ້າເບິ່ງ ແລະໃນບໍ່ຊ້າ ເຂົາເຈົ້າ ກບໄດ້ເອົາໃບປະເມີນ ໃຫ້ຂ້າພະເຈົ້າ ” ອີງຕາມອົງການຂ່າວຊິນຫົວແລ້ວ ທ່ານ Dong ແລະ ທ່ານ Yu ຍັງໄດ້ພະຍາຍາມຊຸກ ເຊື່ອງ ການເປັນເຈົ້າຂອງບໍລິສັດ ໂດຍມີລາຍຊື່ບັນດາໝູ່ເພື່ອນ ແລະຍາດຕິພີ່ນ້ອງ ເປັນ ຮຸ້ນສ່ວນ ແທນທີ່ຈະເປັນຂອງພວກເຂົາເຈົ້າເອງ ພວກຜູ້ຊາຍຈຸນີ້ ແມ່ນຮວມຢູ່ໃນເຈົ້າໜ້າທີ່ 10 ຄົນຂອງບໍລິສັດ Ruihai ທີ່ຖືກກັກຂັງໂດຍ ເຈົ້າໜ້າທີ່ຕຳຫຼວດ ໃນຂະນະທີ່ບັນດາເຈົ້າໜ້າທີ່ກຳລັງສືບສວນເບິ່ງ ການຂາດມາດຕະ ຖານດ້ານຄວາມປອດໄພ ທີ່ເຮັດໃຫ້ເກີດເຫດລະເບີດ